Diari Oficial de la Generalitat Valenciana


Sumari del DOGV 5783, del 12-06-2008 (2008/7041)

Edicte de la Junta Arbitral del Transport d'Alacant sobre la notificació del laude arbitral a l'empresa Unitecshoes, SL, en l'expedient 044/07-A.
-------------------------------------------------------------------------------------------------------------------------------------------------

### Dades del document

Número de DOGV
:   5783

Data del DOGV
:   12-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/7041


Data del document
:   29-05-2008

Organisme emissor
:   Conselleria d'Infraestructures i Transport

Tipus de document
:   Edicte

Edicte de la Junta Arbitral del Transport d'Alacant sobre la notificació del laude arbitral a l'empresa Unitecshoes, SL, en l'expedient 044/07-A. [2008/7041]  
El Sr. Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal Unitecshoes, SL, amb domicili a Villena (Alacant) que s'ha dictat el laude en l'expedient 044/07-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, vint-i-nou de desembre de dos mil set. A les 9.30 hores es constituïx la Junta Arbitral del Transport d'Alacant, en la seu de l'av. d'Aguilera 1-6ª planta, pels membres expressats al marge, a fi de dictar laude arbitral sobre la controvèrsia plantejada en l'expedient 044/07-A, promogut per Alrutrans 2001, SL, amb domicili a Alacant contra Unitecshoes, SL, amb domicili a Alacant en relació amb la reclamació següent: impagament de ports per 24 servicis de transport realitzats en el mes de febrer de 2007 segons la factura 188 de 28 de febrer de 2007 per valor de 3.067,72 € (tres mil seixanta-set amb setanta-dos euros) IVA inclòs.   
Comença la vista oral sense la compareixença de la reclamada, encara a pesar d'haver sigut citada en el termini i en la forma adequada, segons consta en l'expedient, amb els efectes que determina la vigent legislació més avall indicada. Es concedix la paraula al representant de l'actora Sra. Mª. Dolores Abad Pascual, que ratifica la seua demanda i quantia expressades, i proposa prova documental, que el col·legi arbitral accepta, consistent en albarans d'arreplegada i entrega de les mercaderies i de pagarés lliurats per la reclamada i tornats per l'entitat bancària per falta de fons. El col·legi arbitral establix el termini de deu dies hàbils per a la pràctica de la citada prova, comptadors a partir del dia de la vista oral que se substància. Així mateix és aportada a l'expedient com a prova documental la facturació el muntant de la qual és objecte d'esta reclamació. Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en tant que afecta les qüestions competencials de les juntes arbitrals de Transport. Examinada pel col·legi arbitral a instàncies de l'actora la prova documental unida a la demanda i una vegada estudiada esta i efectuada l'anàlisi de les manifestacions que s'ha exposat abans, s'arriba per unanimitat al següent: laude desestimar la demanda interposada per Alrutrans 2001, SL, contra Unitecshoes, SL, per considerar que la pretensió no resulta prou justificada amb la sola factura per servicis presumptament realitzats, no havent aportat la reclamant la documentació proposada per ella en el termini establit a este efecte. Contra esta resolució arbitral únicament es pot interposar recurs d'anul·lació davant de l'Audiència Provincial que haurà de presentar-se en els deu dies següents al de la seua notificació, o d'aclariment, en els cinc dies següents al de l'expressada notificació.   
Contra el laude arbitral ferm només cap recurs de revisió, de conformitat amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta al lloc i en la data indicats.»  
Alacant, 29 de maig de 2008.- El president: Manuel J. Gálvez.